Sinimusta Liike 
YLEISOHJELMA 


Sinimusta Liike on kansallismielinen puolue, joka 
asemoi itsensä perinteisen oikeiston ja vasemmis- 
ton yläpuolelle nostaen politiikan keskiöön suo- 
malaisen kansakunnan, jonka se näkee olevan 
biologinen, historiallinen, kielellinen ja kulttuuri- 
nen kokonaisuus. Puolue pyrkii toiminnallaan 
varmistamaan sen, että suomalainen elinkeino- 
elämä, luonto, kansallisomaisuus, kulttuuri ja 
lainsäädäntövalta pysyvät suomalaisten käsissä, 
ja että tulevaisuuden suomalaiset sukupolvet voi- 
vat elää sekä ilmaista itseään vapaasti suomenkie- 
lisessä ja suomenmielisessä kotimaassa. 


SUOMEN KANSA 


Kansallismielisen politiikkamme kohteena on yk- 
silön ja yhteiskuntaluokkien sijasta suomalainen 
kansakunta. Suomen valtion tulee sitoutua suoje- 
lemaan muinaista kansaamme sekä turvata sen 
kansallinen olemassaolo kansainvälistyvässä- 
maailmassa. Suomen tulee säilyä suomalaisten 
kansallisena kotina myös tulevaisuudessa. 


SUOMEN KIELI 


Puolueemme puolustaa kaunista äidinkieltämme 
ja haluaa torjua vieraiden kielten ylivallan suoma- 
laisessa yhteiskunnassa. Kannatamme yksikielis- 
tä Suomea. 


SUOMALAINEN TALOUS 


Puolueemme kannattaa kansallista valuuttaa, 
Suomen markkaa, jonka ohjauksesta päättää julki- 
sesti hallinnoitu keskuspankki. Puolustamme suo- 


malaista ammattiosaamista sekä työvoimaa ulko- 
puoliselta ja vierasperäiseltä kilpailulta. Kanna- 
tamme valtion ohjaavaa roolia taloudessa sekä yh- 
teiskunnan toiminnan kannalta elintärkeiden tuo- 
tantoalojen kansallistamista. Puolueemme vaalii 
kansallisten luonnonvarojen kestävää käyttöä pi- 
täen sen täysin suomalaisten hallinnassa. 


SUOMALAINEN HYVINVOINTI 


Puolueemme kannattaa sosiaalisia tulonsiirtoja ja 
julkisia terveyspalveluita, jotka auttavat ihmisiä 
mahdollisten vastoinkäymisten aikana. Yhtenäi- 
nen kansakunta suomalaisessa Suomessa on suo- 
malaisen hyvinvoinnin perusta. 


SUOMALAINEN PERHE 


Puolueemme perhekäsitys nojaa miehen, naisen 
ja lasten muodostamalle ydinperheelle. Suomalai- 
nen perhe on suomalaisen yhteiskunnan perusyk- 
sikkö, joka on vuorovaikutuksessa kansakuntam- 
me hyvinvoinnin kanssa sekä suomalaisen tule- 
vaisuuden rakentajana. 


SUOMALAINEN LUONTO 


Mielestämme taloutemme on aina alisteinen luon- 
non kantokyvylle; emme voi kuluttaa enempää 
kuin luonto sallii. Kannatamme tiukkaa ympäris- 
tölainsäädäntöä, koska puhdas luonto on kansa- 
laisomaisuuttamme ja se tulee säilyttää myös tule- 
ville sukupolville. Puolueemme kannattaa vih- 
reää taloutta sekä kestävää tuotantoa. Viher- ja 
suojelualueita tulee olla runsaasti, ja jokaiselle 


suomalaiselle kuuluu oikeus päästä kulkemaan 
puhtaassa luonnossa. 


KUKOISTAVAN MAASEUDUN SUOMI 


Puolueemme näkee suurena ongelmana asutuk- 
sen keskittymisen muutaman suurimman kau- 
pungin ympärille. Katsomme suomalaisen maa- 
seudun olevan hyvä kasvu- ja elinympäristö, joka 
myös tukee kestävää luonnon monikäyttöä ja hyö- 
dyntämistä. Puolustamme kotimaisen maatalou- 
den toimintaa ja haluamme suojella suomalaista 
elintarviketuotantoa ulkomaalaiselta kilpailulta. 


SUOMALAINEN KOULUTUS 


Puolueemme kannattaa maksutonta koulutusta 
suomalaisille kaikilla koulutusasteilla, jotta jokai- 
sesta voidaan valmentaa sosiaalisesta asemas- 
taan riippumatta yhteiskunnan tarpeisiin soveltu- 
via kansalaisia. Liikunta, leirikoulut ja muu yhtei- 
söllinen toiminta ovat oleellinen osa koulun kas- 
vatuksellista tehtävää. 


SUOMENMIELINEN AJATTELU 


Puolueemme kulttuuripolitiikan perustana on 
kansallisen identiteetin syventäminen ja suoma- 
laisen kulttuuriperinnön säilyttäminen. Haluam- 
me vaalia perinteistä suomalaista kulttuuria, his- 


toriankuvia sekä kansallisia juuriamme. Suhtau- 
dumme myötämielisesti uskonnollisuuden ja hen- 
gellisyyden muotoihin, jotka ovat olleet muovaa- 
massa suomalaista kulttuuriperintöämme positii- 
visilla tavoilla. 


SUOMALAINEN MAANPUOLUSTUS 


Puolueemme kannattaa asevelvollisuuteen poh- 
jautuvaa armeijaa sekä monialaista kotimaista 
puolustusteollisuutta. Suhtaudumme myönteises- 
ti vapaaehtoiseen maanpuolustustoimintaan ja 
suomalaisten ampuma-aseharrastukseen. Kanna- 
tamme sotilaallista liittoutumista, mikäli se palve- 
lee suomalaisten etua, mutta vaalimme kuitenkin 
valmiutta toimia poikkeusolosuhteissa tarvittaes- 
sa ulkomaisista liittolaisistamme riippumatta. 


KANSALLISVALTIOIDEN EUROOPPA 


Puolueemme mielestä politiikan keskiössä on suo- 
malaisten olemassaolon turvaaminen ja histo- 
riamme jatkuminen, minkä vuoksi suhtaudumme 
meille haitallisiin ulkomaalaisiin järjestöihin ja 
sopimuksiin kriittisesti. Puolueemme kokee koh- 
talonyhteyttä muihin itämerensuomalaisiin kan- 
soihin ja pyrkii korostamaan näiden asemaa län- 
nen ja idän välissä. Tahdomme vapaan Suomen 
sekä vapaan kansallisvaltioiden muodostaman 
Euroopan. 


